OpenLLM-France/wikimedia huggingface dataset:
# Lliga catalana de bàsquet femenina 2008-2009

La XX Lliga Nacional Catalana Femenina Trofeu San Miguel 0,0% 2008 fou la vintena edició de la Lliga catalana de bàsquet. La competició se celebrà el 28 de setembre de 2008 al Pavelló del CB Olesa d'Olesa de Montserrat i fou organitzada per la Federació Catalana de Basquetbol. Hi participaren el Cadí la Seu d'Urgell, vigent campió, i l'Olesa Espanyol. Es proclamà campió l'equip olesà que aconseguí el seu primer títol. A nivell individual, destacà l'actuació de la jugadora madrilenya Marta Zurro amb 18 punts i màxima anotadora del partit, per part alturgellenca, i de l'escorta catalana Anna Cruz amb 14 punts i 22 de valoració, per part olesana. La competició fou retransmesa en directe pel Canal 33.

## Final

* En negreta = Equip guanyador
* Pts = Punts
* Rebs = Rebots
* Assis = Assistències
* Val = Valoració
* Nota: Noms dels equips segons l'època
| 28 de setembre de 2008 (2008-09-28) 12:30 Acta | Olesa Espanyol | 75–55 | Cadí la Seu | Pavelló del CB Olesa, Olesa de Montserrat Àrbitres: Marta Hernando i Araceli Mulet |
| Pavelló del CB Olesa, Olesa de Montserrat Àrbitres: Marta Hernando i Araceli Mulet |||
| 28 de setembre de 2008 (2008-09-28) 12:30 Acta | Pts: Cruz 14 Rebs: Freixanet 9 Assist: Jordana, Cruz 3 Val: Cruz 22 | | Pts: Zurro 18 Rebs: Mrcela 9 Assist: Navarro, Luz 4 Val: Zurro 18 | Pavelló del CB Olesa, Olesa de Montserrat Àrbitres: Marta Hernando i Araceli Mulet |
| Olesa Espanyol | Cadí la Seu d'Urgell |
| # | Jugadora | Pts | Rbs. | Ass. | Val. |
| 4 | Marta Pujol | 0 | 0 | 0 | 0 |
| 6 | Tracy Reid | 7 | 5 | 1 | 10 |
| 7 | Maria Bas | 0 | 0 | 0 | -2 |
| 8 | Linnea Liljestrand | 11 | 4 | 0 | 8 |
| 9 | Noemí Jordana | 6 | 1 | 3 | 7 |
| 10 | Helena Boada | 8 | 4 | 1 | 8 |
| 11 | Anna Cruz | 14 | 6 | 3 | 22 |
| 12 | Jael Freixanet | 10 | 9 | 0 | 12 |
| 14 | Aija Putnina | 9 | 3 | 1 | 12 |
| 15 | Olga Podkovalnikova | 10 | 8 | 0 | 13 |
| 18 | Eli Sales | 0 | 0 | 0 | 0 |
| Equip | Equip | 75 | 40 | 9 | 90 |
| Entrenador ||||||
| Lucas Mondelo ||||||
* Campió de la Lliga Catalana 2008-2009
* Olesa Espanyol Primer títol
| # | Jugadora | Pts | Rbs. | Ass. | Val. |
| 4 | Mar Rovira | N/D | N/D | N/D | N/D |
| 5 | Laura Navarro | 6 | 3 | 4 | 1 |
| 6 | Sonia dos Reis | N/D | N/D | N/D | N/D |
| 7 | Silvia Luz | 8 | 4 | 4 | 12 |
| 8 | Cristina Sousa | 10 | 2 | 1 | 8 |
| 9 | Gulsah Akkaya | 0 | 1 | 0 | -2 |
| 10 | Bocena Blace | 5 | 0 | 1 | 1 |
| 11 | Katarina Mrcela | 5 | 9 | 0 | 5 |
| 12 | Alejandra de la Fuente | 3 | 3 | 0 | -3 |
| 13 | Diana Ozolina | N/D | N/D | N/D | N/D |
| 14 | Marta Zurro | 18 | 4 | 1 | 18 |
| 17 | Patricia Valiente | N/D | N/D | N/D | N/D |
| Equip | Equip | 55 | 26 | 11 | 40 |
| Entrenador ||||||
| Víctor Lapeña ||||||

## Referències

* ↑ «El CB Olesa Espanyol, campió de la Lliga Nacional Catalana de LF». Federació Catalana de Basquetbol, 28-09-2008. Arxivat de l'original el 30-9-2008. [Consulta: 1r agost 2024].
* ↑ «És el torn de la final femenina catalana a Olesa». El 9 Esportiu, Núm. 2.441, 26-09-2008, pàg. 17 [Consulta: 1r agost 2024].
* ↑ «Obté el seu primer títol». El 9 Esportiu, Núm. 2.444, 29-09-2008, pàg. 22 [Consulta: 1r agost 2024].
# Fregata gran

La fregata gran o fregata comuna (Fregata minor), també coneguda com a iwa, és una espècie d'ocell de la família dels fregàtids (Fregatidae). Les poblacions més grans es troben als oceans Pacífic i Índic, així com una població a l'Atlàntic sud. S'alimenta de peix caçat al vol a la superfície del mar i practica menys el cleptoparasitisme que altres espècies de fregates.
El mascle adult de la fregata comuna és totalment negre amb un lleuger to verdós a l'esquena i una banda marronosa a les ales. Les femelles tenen un plomatge blanc a l'abdomen i el pit i que s'estén fins a la barbeta. Els joves tenen un plomatge blanc a tot el cap, amb una lleugera tonalitat vermellosa.
El seu estat de conservació es considera de risc mínim.

## Referències

* ↑ «Fregata gran». Cercaterm. TERMCAT, Centre de Terminologia. Rev. 27 desembre 2023 (català)
* ↑ «Storks, frigatebirds, boobies, darters, cormorants» (en anglès). IOC World Bird List Version 13.2. International Ornithologists' Union, 01-07-2023. [Consulta: 27 desembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 213. ISBN 978-84-16728-37-4.
* ↑ BirdLife International. «Great Frigatebird. Fregata minor» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 27 desembre 2023].
# Oriol Badia i Tobella

Oriol Badia i Tobella (Matadepera, 16 d'agost de 1933 - Terrassa, 3 de gener de 2024) fou un advocat i conseller de treball durant el segon Govern de Jordi Pujol, entre 1984 i 1988.

## Biografia

Nascut a Matadepera, fill del notari Francesc de Paula Badia i Tobella, juntament amb altres sis germans, va créixer en el si d'una família de fe catòlica. El seu pare, un dels fundadors d'Unió Democràtica, fou assassinat per les FAI a Mura el 1937, fet que marcaria la seva infantesa.
Va estudiar a l'Escola Pia de Terrassa i va continuar els estudis a la Universitat de Barcelona, on va esdevenir un advocat especialitzat en dret laboral. Va obrir despatx professional a Terrassa amb un dels seus germans (Joaquim) i es va especialitzar en la gestió de conflictes laborals sorgits arran de les crisis al sector industrial de la dècada de 1960 i 1970. L’any 1962 es va casar amb Anna Perpinyà, d’Olesa de Montserrat, i van ser pares de cinc fills.
El 1971, en el marc del II Congrés Jurídic Català, va defensar que es tornés a constituir el Parlament de Catalunya. Entre 1979 i 1980 fou secretari dels Amics de les Arts i les Joventuts Musicals de Terrassa.
El 1984 fou nomenat conseller de Treball al segon govern de Jordi Pujol. Entre 1993 i 2003 fou president de Caixa de Terrassa, des d'on va potencial l'obra social de l'entitat. Durant el seu mandat es va inaugurar la nova central de l'entitat a la Rambla d'Ègara.
Un cop jubilat, va escriure un llibre dedicat al seu pare, publicat per Publicacions de l'Abadia de Montserrat el 2018.
En l'àmbit cívic, fou membre d'Òmnium Cultural, el CIC, els Amics de les Arts de Terrassa, patró de la Fundació Torre del Palau i membre del Rotary de Terrassa, entre d'altres. Fou membre de la Confraria de la Mare de Déu de Montserrat i del Grup Sant Jordi de Defensa i Promoció dels Drets Humans i va ser secretari de l’Schola Cantorum (1956) de cant gregorià a Terrassa. Els darrers anys de la seva vida va col·laborar amb el Casal de la Gent Gran de Matadepera.
Va morir el gener de 2024 i la cerimònia de comiat es va oficiar a l’Església parroquial de la Sant Joan de Matadepera.

## Publicacions

* Francesc de Paula Badia i Tobella, ferm cristià i excel·lent patriota (Publicacions de l'Abadia, 2018)

## Referències

* 1 2 3 Cardús, Salvador «El cristià i patriota discret». La Vanguardia, 09-01-2024.
* 1 2 3 4 Oller, Joan Manel. «Mor l’exconseller Oriol Badia, un dels grans prohoms de Terrassa». Món Terrassa, 03-01-2024. [Consulta: 13 gener 2024].
* ↑ Matadepera, Ajuntament de. «Mor Oriol Badia Tobella als 90 anys». [Consulta: 13 gener 2024].
* 1 2 3 Font i Gillué, Josep-Maria. «Oriol Badia i Tobella, “un militant eclesial, nacional i cultural”». Catalunya Religió, 12-01-2024. [Consulta: 13 gener 2024].
* ↑ Terrassa, Diari de. «Oriol Badia, un prohom que va deixar empremta», 08-01-2024. [Consulta: 13 gener 2024].
* ↑ Simon, Lluís. «Mor als 90 anys l'exconseller de Treball i expresident de Caixa de Terrassa Oriol Badia». El Punt Avui, 03-01-2024. [Consulta: 13 gener 2024].
* ↑ Terrassa, Diari de. «Mor l'advocat i polític Oriol Badia i Tobella», 03-01-2024. [Consulta: 13 gener 2024].
# Pierce (Nebraska)

Pierce és una població dels Estats Units a l'estat de Nebraska. Segons el cens del 2000 tenia 1.774 habitants.

## Demografia

Segons el cens del 2000, Pierce tenia 1.774 habitants, 682 habitatges, i 465 famílies. La densitat de població era de 778,3 habitants per km².
Dels 682 habitatges en un 35% hi vivien nens de menys de 18 anys, en un 58,1% hi vivien parelles casades, en un 7,5% dones solteres, i en un 31,7% no eren unitats familiars. En el 29,5% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,2% tenia menys de 18 anys, un 8,3% entre 18 i 24, un 25,4% entre 25 i 44, un 18,1% de 45 a 60 i un 20,1% 65 anys o més.
L'edat mediana era de 38 anys. Per cada 100 dones de 18 o més anys hi havia 87,6 homes.
La renda mediana per habitatge era de 35.288 $ i la renda mediana per família de 43.068 $. Els homes tenien una renda mediana de 27.436 $ mentre que les dones 21.034 $. La renda per capita de la població era de 15.702 $. Aproximadament el 6,7% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pierce». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Pierce». American Fact Finder. Oficina del Cens dels Estats Units, 12-01-2010.
Viccionari
# Chula

Chula és una població dels Estats Units a l'estat de Missouri. Segons el cens del 2000 tenia 198 habitants.

## Demografia

Segons el cens del 2000, Chula tenia 198 habitants, 71 habitatges, i 50 famílies. La densitat de població era de 449,7 habitants per km².
Dels 71 habitatges en un 45,1% hi vivien nens de menys de 18 anys, en un 50,7% hi vivien parelles casades, en un 18,3% dones solteres, i en un 28,2% no eren unitats familiars. En el 26,8% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,31.
Per edats la població es repartia de la següent manera: un 37,9% tenia menys de 18 anys, un 5,1% entre 18 i 24, un 27,3% entre 25 i 44, un 18,2% de 45 a 60 i un 11,6% 65 anys o més.
L'edat mediana era de 32 anys. Per cada 100 dones de 18 o més anys hi havia 92,2 homes.
La renda mediana per habitatge era de 30.208 $ i la renda mediana per família de 30.625 $. Els homes tenien una renda mediana de 26.250 $ mentre que les dones 10.000 $. La renda per capita de la població era d'11.920 $. Entorn del 24,5% de les famílies i el 21,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chula». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Chula». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Mazel Tov!

Felicitats! (en ídix Mazel Tov i també estrenada en alemany com Wir gratulieren!), op. 111, és una òpera en dos actes de Mieczysław Weinberg amb llibret arranjat lleugerament pel mateix compositor basat en l'obra Mazel Tov de Sholem Aleichem. Es va estrenar el 13 de setembre de 1983 a Moscou per l'Òpera de Cambra de Moscou dirigida per A. Levin.

## Enregistraments

Oehms Classics va publicar el 2020 Wir gratulieren!, el primer enregistrament de la versió de cambra d'aquesta òpera, interpretada en alemany i en directe a Berlín el 23 de setembre del 2012 per la Kammerakademie Potsdam dirigida per Vladimir Stoupel. El llibret va ser traduït a l'alemany per Ulrike Patow, i la música va ser arranjada per a orquestra de cambra per Henry Koch.

## Referències

* ↑ «Catàleg d'obres de Mieczysław Weinberg» (en anglès). Sikorski Musikverlage Hamburg. Arxivat de l'original el 23 de gener 2021. [Consulta: 5 desembre 2020].
* ↑ «Informació del disc» (en alemany). Oehms Classics. [Consulta: 5 desembre 2020].
# Pressió parcial

La pressió parcial es defineix tant per a gasos ideals com per a no ideals, i és la pressió que exerciria un gas d'una mescla de gasos si només ell ocupés tot el volum que ocupa la mescla. Matemàticament s'expressa amb la següent relació:
    $P_{i}=P\ y_{i}$
on:
* p$_i$ és la pressió parcial del gas i.
* P és la pressió total de la mescla de gasos.
* y$_i$ és la fracció molar del gas i.
L'any 1801, John Dalton realitzà una sèrie d'experiments que li permeteren enunciar la llei de les pressions parcials o llei de Dalton que estableix que la pressió exercida per una mescla de gasos és la suma de les pressions parcials que exercirien cadascun d'ells si ocupassin, individualment, el volum total del recipient. Matemàticament:
    $P=p_{1}+p_{2}+p_{3}+\ldots$

## Referències

* Díaz, M.; Roig, A.. Química física. Madrid: Alhambra, 1980. ISBN 84-205-0575-7.
* Rodríguez, J. A.; Ruíz, J. J. i Urieta, J. S.. Termodinámica química. Madrid: Síntesis, setembre 2000. ISBN 84-7738-581-5.
# Cordal

El cordal és, en els instruments de corda fregada, una peça en la qual se subjecten les cordes, la qual, al seu torn se subjecta a la part inferior de l'instrument.
El cordal ancora les cordes, de manera que ha de ser prou fort per suportar la seva tensió combinada. Les cordes de la família del violí o de les famílies d'instruments de viola, inclosos els contrabaixos, s'uneixen mitjançant un "tailgut" enrotllat al voltant de la punta de cua o el botó final, que es deixa entrar a la part inferior de l'instrument. Originàriament, es feien amb tripa d'animal i ajustats amb dificultat per mitjà d'un nus, ara solen ser de filferro o monofilament de niló, i s'ajusten fàcilment amb collars roscats, generalment de llautó, als extrems.

## Referències

* ↑ «cordal». Gran Enciclopèdia Catalana. [Consulta: 21 agost 2022].
* ↑ Pagliaro, Michael J. Basic Elements of Music: A Primer for Musicians, Music Teachers, and Students (en anglès). Rowman & Littlefield, 2016-03-16, p. 58. ISBN 978-1-4422-5780-1.
* ↑ Hoffheimer, Michael H. FAQ: Fiddle Care and Setup (en anglès). Mel Bay Publications, 2010-10-07, p. 32. ISBN 978-1-60974-690-2.
* ↑ Bucur, Voichita. Handbook of Materials for String Musical Instruments (en anglès). Springer, 2016-08-29, p. 554. ISBN 978-3-319-32080-9.
# Clyde (Missouri)

Clyde és una població dels Estats Units a l'estat de Missouri. Segons el cens del 2000 tenia 74 habitants.

## Demografia

Segons el cens del 2000, Clyde tenia 74 habitants, 25 habitatges, i 22 famílies. La densitat de població era de 168,1 habitants per km².
Dels 25 habitatges en un 44% hi vivien nens de menys de 18 anys, en un 80% hi vivien parelles casades, en un 8% dones solteres, i en un 12% no eren unitats familiars. En el 12% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,18.
Per edats la població es repartia de la següent manera: un 32,4% tenia menys de 18 anys, un 13,5% entre 18 i 24, un 27% entre 25 i 44, un 23% de 45 a 60 i un 4,1% 65 anys o més.
L'edat mediana era de 28 anys. Per cada 100 dones de 18 o més anys hi havia 78,6 homes.
La renda mediana per habitatge era de 36.250 $ i la renda mediana per família de 36.250 $. Els homes tenien una renda mediana de 26.458 $ mentre que les dones 28.750 $. La renda per capita de la població era de 15.684 $. Entorn del 12,5% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clyde». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Clyde». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Lliga neerlandesa de futbol 1893-94

La Lliga neerlandesa de futbol 1893-1894 va ser disputada per sis equips de les ciutats d'Amsterdam, La Haia, Haarlem, Rotterdam i Wageningen. Els equips van participar en la competició que més tard s'anomenaria Eerste Klasse West. Però com que el districte de futbol occidental dels Països Baixos era l'únic que tenia una competició en aquell moment, es podria considerar un campionat nacional. Aquest també va ser el motiu pel qual va participar el Go Ahead Wageningen, que posteriorment passaria a jugar a la divisió oriental. El RAP Amsterdam va guanyar el campionat.

## Nous equips participants

* Go Ahead Wageningen
* Sparta Rotterdam

## Classificació de la Lliga

| Pos. | Equip | PJ | PG | PE | PP | GF | GC | Pts | DG | Notes |
| 1 | RAP | 10 | 8 | 0 | 2 | 27 | 8 | 16 | +19 |
| 2 | Koninklijke HFC | 10 | 7 | 0 | 3 | 31 | 13 | 14 | +18 |
| 3 | HVV Den Haag | 10 | 6 | 1 | 3 | 20 | 20 | 13 | 0 |
| 4 | Sparta Rotterdam | 10 | 4 | 1 | 5 | 14 | 24 | 9 | -10 |
| 5 | Go Ahead Wageningen | 10 | 3 | 0 | 7 | 16 | 22 | 6 | -6 |
| 6 | Victoria Rotterdam | 10 | 1 | 0 | 9 | 9 | 30 | 2 | -21 | No participa la temporada següent. |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols
Font:

## Referències

* ↑ «Taules de classificació de la lliga neerlandesa de futbol». Rsssf.org. [Consulta: 2 juny 2024].
* ↑ rsssf.com

## Enllaços externs

* RSSSF Eerste Klasse West
* Campionats de la Lliga de futbol dels Països Baixos RSSSF 1898-1954
# Cadillac Ranch

Cadillach Ranch és una escultura exposada a prop d'Amarillo, Texas, seguint per la interestatal 40, que en aquest tram va paral·lela a la vella ruta 66. El 1974, un grup d'artistes de l'anomenat Ant Farm van idear i crear aquesta instal·lació pública que, segons diuen és la personificació de les esperances i els somnis d'Amèrica.
Els 10 cotxes, representatius de l'edat d'or nord-americana (1949 - 1963) estan amb el morro enterrat a terra, de cara a l'oest i formant el mateix angle que la piràmide de Keops. En un primer moment s'instal·là dues milles més cap a l'est, però per evitar quedar massa a prop de la ciutat, el 1997 fou traslladat al lloc actual.
Cadillac Ranch va influenciar treballs artístics posteriors realitzats per altres grups, com els de Detroit.
Visible des de la carretera, l'accés és lliure i es permet que els visitants puguin pintar-hi els seus graffitis. En alguna ocasió s'han pintat els 10 cotxes d'un sol color per motius publicitaris.

## Enllaços externs

* http://www.roadsideamerica.com/story/2220
# Concord (Missouri)

Concord és una concentració de població designada pel cens dels Estats Units a l'estat de Missouri. Segons el cens del 2000 tenia 16.689 habitants.

## Demografia

Segons el cens del 2000, Concord tenia 16.689 habitants, 6.926 habitatges, i 5.000 famílies. La densitat de població era de 1.169,4 habitants per km².
Dels 6.926 habitatges en un 25,7% hi vivien nens de menys de 18 anys, en un 61,6% hi vivien parelles casades, en un 8,2% dones solteres, i en un 27,8% no eren unitats familiars. En el 24,5% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,6% tenia menys de 18 anys, un 6,5% entre 18 i 24, un 23,8% entre 25 i 44, un 27,9% de 45 a 60 i un 21,3% 65 anys o més.
L'edat mediana era de 44 anys. Per cada 100 dones de 18 o més anys hi havia 88,2 homes.
La renda mediana per habitatge era de 55.275 $ i la renda mediana per família de 64.155 $. Els homes tenien una renda mediana de 47.975 $ mentre que les dones 31.675 $. La renda per capita de la població era de 26.933 $. Entorn de l'1,1% de les famílies i l'1,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Concord». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Concord». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Geofilomorfs

Els geofilomorfs (Geophilomorpha) són un ordre de miriàpodes quilòpodes amb el cos summament allargat, prim i deprimit, amb més de 25 parells de potes. Viuen sota pedres i al sòl i són especialistes a perseguir i capturar cucs de terra en les seves pròpies galeries subterrànies.

## Taxonomia

Els geofilomorfs inclouen les següents famílies:
Aphilodontidae - Azygethidae - Ballophilidae - Dignathodontidae - Eriphantidae - Geophilidae - Gonibregmatidae - Himantariidae - Linotaeniidae - Macronicophilidae - Mecistocephalidae - Neogeophilidae - Oryidae - Schendylidae - Sogonidae - Soniphilidae
Als Països Catalans només hi viuen les famílies Geophilidae, Himantariidae, Oryidae i Schendylidae.

## Referències

* 1 2 Blas, M. et al., 1987. Artròpodes (II). Història Natural dels Països Catalans, 10. Enciclopèdia Catalana, S. A., Barcelona, 547 pp. ISBN 84-7739-000-2
# Lliga neerlandesa de futbol 1897-98

La Lliga neerlandesa de futbol 1897–1898 va ser disputada per deu equips que participaven en dues divisions. El campió nacional seria determinat per un partit de play-off amb els guanyadors de la divisió de futbol oriental i occidental dels Països Baixos. El RAP va guanyar el campionat en vèncer al play-off el Vitesse Arnhem per 4–2.

## Nous equips

Eerste Klasse East: (nova divisió)
* Go Ahead Wageningen, tornant després d'un any d'absència (anteriorment participava a la divisió oest)
* PW
* SBV Vitesse
Eerste Klasse West:
* Celeritas
* HFC Haarlem

## Divisions
### Eerste Klasse Est

| Pos | Equip | PJ | PG | PE | PP | GF | GC | Pts | DG | Notes |
| 1 | SBV Vitesse | 4 | 3 | 1 | 0 | 12 | 5 | 7 | +7 | Classificat per la final del campionat. |
| 2 | Go Ahead Wageningen | 4 | 1 | 2 | 4 | 9 | 8 | 4 | +1 | - |
| 3 | PW | 4 | 0 | 1 | 3 | 6 | 14 | 1 | -8 | - |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Eerste Klasse Oest

| Pos | Equip | PJ | PG | PE | PP | GF | GC | Pts | DG | Notes |
| 1 | RAP | 12 | 9 | 2 | 1 | 39 | 8 | 20 | +31 | Classificat per la final del campionat. |
| 2 | Sparta Rotterdam | 12 | 6 | 4 | 2 | 22 | 13 | 16 | +9 | - |
| 3 | HBS Craeyenhout | 12 | 6 | 1 | 5 | 24 | 19 | 13 | +5 | - |
| 4 | HFC Haarlem | 12 | 4 | 3 | 5 | 23 | 23 | 11 | 0 | - |
| 5 | Rapiditas Rotterdam | 12 | 4 | 2 | 6 | 21 | 31 | 10 | -10 | - |
| 6 | HVV Den Haag | 12 | 4 | 2 | 6 | 16 | 28 | 10 | -12 | - |
| 7 | Celeritas | 12 | 0 | 4 | 8 | 7 | 30 | 4 | -23 | No participa la propera temporada. |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

## Play-off del campionat

| Equip 1 | Marcador | Equip 2 |
| RAP | 4–2 | Vitesse |
El RAP va guanyar el campionat.

## Referències

* ↑ «Taules de classificació de la lliga neerlandesa de futbol». Rsssf.org. [Consulta: 2 juny 2024].

## Enllaços externs

* Campionats de la Lliga de futbol dels Països Baixos RSSSF 1898-1954
* RSSSF Eerste Klasse West
* RSSSF Eerste Klasse Oost